Dave Bing

David «Dave» Bing (født 24. november 1943 i Washington, D.C.) er en amerikansk politiker og tidligere basketballstjerne. Bing var borgermester i Detroit fra 2009 til 2013. 

Bing ble kåret til den mest verdifulle spilleren i NBA i 1976, da han spilte for Washington Bullets. Han spilte for Detroit Pistons fra 1966 til 1975, Bullets fra 1975 til 1977 og Boston Celtics fra 1977 til 1978. Han var på NBAs All-Star-lag sju ganger.

Da han var ferdig med basketball startet han selskapet Bing Steel, som senere ble til konglomeratet Bing Group, et av de største stålselskapene i Michigan.

I 2008 stilte han i borgermestervalget i Detroit, og slo fungerende borgermester Kenneth Cockrel i det demokratiske primærvalget. Han ble borgermester i mai 2009, og ble senere samme år gjenvalgt.

På grunn av den økonomiske krisa som særlig rammet Detroit hardt, tok delstaten vekk det meste av borgermesterens makt og ga den til en krisebestyrer utnevnt av guvernøren. På grunn av dette, samt helseproblemer og manglende popularitet i buen, søkte han ikke gjenvalg i 2013.

Referanser

Eksterne lenker 
 
 
 

Borgermestere i Detroit
Basketballspillere fra USA
Basketballspillere for Boston Celtics
Basketballspillere for Detroit Pistons
Basketballspillere for Washington Bullets
Medlemmer av Naismith Memorial Basketball Hall of Fame
Personer fra Washington, D.C.